Новата Германия пак неубедителна + ВИДЕО | Gol.bg
Новият отбор на Германия отново не убеди феновете си, след като завърши 1:1 със Сърбия в приятелски мач, игран във Волфсбург. Гостите водеха през по-голямата част на срещата, след като голмайсторът на Айнтрахт Франкфурт Лука Йович вкара в 12-та минута. Чак в 69-та резервата Леон Горетцка изравни.
Тимът на Йоахим Льов създаде доста положения, но така и не се намери човек, който да реализира усилията. В края на срещата пък Лерой Сане получи контузия и бе заменен принудително. Все още не е ясно колко тежко е пострадал крилото на Манчестър Сити.
Бундестима започна по-силно срещата, но в 12-та минута Лука Йович наказа груба грешка в защитата на домакините. След изпълнение на ъглов удар нападателят бе оставен абсолютно сам на метри от вратата и с глава насочи топката зад Мануел Нойер - 1:0.
Домакините опитаха да реагират бързо, но в 22-та минута Тимо Вернер направи сериозен пропуск. Нападателят на Лайпциг бе изведен сам срещу Дмитрович, но стражът на Сърбия отрази. Десетина минути по-късно Сане проби по крилото и бе повален от Богосавац в наказателното поле. Главният съдия Робърт Мадън обаче реши да не посочва бялата точка. В края на първата част Дмитрович отново надигра Вернер, като спаси удар на нападателя.
В 41-та минута пък Адем Ляич бе оставен на метри от вратата след хубаво подаване на Дарко Лазович, но стреля неточно над гредата. Малко след това шанс се откри и пред Милинкович, но и той не намери очертанията на вратата.
Германците натискаха и в началото на второто полувреме, но първата реална възможност за изравняване на резултата бе в 59-та минута. Марко Ройс направи самостоятелен пробив и оправи топовен шут, който Марко Дмитрович отново спаси. Малко след това и Илкай Гюндоган можеше да направи 1:1, но в последния момент защитник на гостите блокира удара му.
Така се стигна до 69-та минута, когато Леон Горецка все пак изравни. Халфът на Байерн Мюнхен получи добра топка от Марко Ройс и от границата на наказателното поле най-накрая успя да преодолее Дмитрович - 1:1. До края Бундестина натисна сериозно, но в 78-та минута Ройс отново не успя да отправи точен удар. Десет по-късно Горетцка можеше да донесе победата на Германия след удар с глава, но топката мина на сантиметри от вратата.
В добавеното време на срещата Милан Павков получи директен червен картон на много грубо нарушение срещу Лерой Сане. В резултат на това крилото на Германия не успя да завърши срещата и участието му в старта на евроквалификациите срещу Холандия е под въпрос.
0:1 Лука Йович 12'
1:1 Леон Горетцка 69'
Германия: Нойер (46 - Тер Стеген), Клостерман (90 - Керер), Зюле, Та, Кимих, Гюндоган, Халстенберг, Бранд (56 - Горетцка), Хаверц (46 - Ройс), Сане (90 - Шулц), Вернер
Сърбия: Дмитрович, Богосавац (С. Митрович), Миленкович (88 - Йовичич), Спайч, Рукавина, Гачинович (62 - Радонич), Максимович, Милинкович-Савич (62 - Лукич). Ляич, Лазович (79 - Живкович), Йович (70 - Павков)
Германия Сърбия Лука Йович Леон Горетцка
Айнтрахт сътвори чудото срещу Бенфика, Валенсия отново удари Виляреал 28
Азар отсвири Ливърпул, дал дума на Борусия Дортмунд 5
21 мар 2019 | 11:09
Коренна промяна има в играта на германците,в сравнение с това,което гледахме в расия и в Лигата на нациите! Много движение,страхотна преса,бързи комбинации с по едно докосване,директен подход към вратата на съперника,топката стигаше до наказателното поле с по 3-4 паса.Разнообразни атаки както по фланговете,така и през центъра.Сърбите трябваше да си тръгнат с 5-6 парцала в кошницата,но германците направиха твърде много пропуски,а и вратарят на сърбите имаше ден.Както и да е.Важното в случая е,че Германия се връща към изконните си представи за футбола и това е много лоша новина за съперниците
21 мар 2019 | 10:26
Германците бяха неубедителни само в завършващия удар, и при 2-3 статични положения пред тяхната врата... Иначе си играха много добре, комбинативно , бързо и остро в атака... Пътят който са поели е правилен, и това ще си проличи много скоро.
21 мар 2019 | 05:28
Добре че кошмарът на България, Дания, не е в групата.
21 мар 2019 | 02:24
Косово и Гората ще ни клецата. И даже без куробранка, на голо...
21 мар 2019 | 01:51
Абе добре че се паднахме с Косово и Гората,че Сърбите яко щеха да ни пецат,а после и обичат да го напомнят.
Айнтрахт сътвори чудото срещу Бенфика, Валенсия отново удари Виляреал	28